ایتالیا شامپیوناتی‌نین 4-جو تورونون ماتچیندا "اینتر" تیمی "میلان"ی 5:1 حسابی ایله مغلوب ائدیب.
گؤروش میلاندا " جوزپه میاتسا" ایستادیوموندا باش توتوب.
"اینتر"ین ترکیبینده گل لاری هنریخ مخیتاریان (5-جی، 69-جو دقیقه)، مارکوس تورام (38)، هاکان چالهان اوغلو (79، پنالتی) و داوید فراتس (90+3) ووروب. "میلان"ین ترکیبینده  رافائل لیو (57) فرقلنیب.
بو گؤروش تاریخده 238-جی میلان دربیسی اولوب، "اینتر" 90-جی غلبه‌سینی قازانیب. 79 اویوندا "میلان" داها گوجلو اولوب، 69 گؤروش هئچ-هئچه باشا چاتیب.
